ตลาดหุ้นเอเชียสดใส ขานรับข่าวสหรัฐ-เม็กซิโกบรรลุข้อตกลงเลี่ยงเก็บภาษี
ตลาดหุ้นเอเชียสดใส ขานรับข่าวสหรัฐ-เม็กซิโกบรรลุข้อตกลงเลี่ยงเก็บภาษี
ตลาดหุ้นเอเชียสดใส ขานรับข่าวสหรัฐ-เม็กซิโกบรรลุข้อตกลงเลี่ยงเก็บภาษี
10 มิ.ย. 2562

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ โดยได้ปัจจัยหนุนจากรายงานข่าวที่ว่า สหรัฐสามารถบรรลุข้อตกลงกับเม็กซิโกเพื่อหลีกเลี่ยงการเก็บภาษีสินค้านำเข้าสินค้าจากเม็กซิโก
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,095.40 จุด เพิ่มขึ้น 210.69 จุด, +1.01%
ดัชนี SSE Composite ตลาดหุ้นจีนเปิดวันนี้ที่ 2,833.01 จุด เพิ่มขึ้น 5.21 จุด, +0.18%
ดัชนี HSI ตลาดหุ้นฮ่องกงเปิดวันนี้ที่ 27,206.61 จุด เพิ่มขึ้น 241.33 จุด, +0.89%
ดัชนี TAIEX ตลาดหุ้นไต้หวันเปิดวันนี้ที่ 10,486.23 จุด เพิ่มขึ้น 77.03 จุด, +0.74%
ดัชนี KOSPI ตลาดหุ้นเกาหลีใต้เปิดวันนี้ที่ 2,087.37 จุด เพิ่มขึ้น 15.04 จุด, +0.73%
ดัชนี FTSE STI ตลาดหุ้นสิงคโปร์เปิดวันนี้ที่ 3,174.88 จุด เพิ่มขึ้น 8.59 จุด, +0.27%
ดัชนี FBMKLCI ตลาดหุ้นมาเลเซียเปิดวันนี้ที่ 1,651.93 จุด เพิ่มขึ้น 2.60 จุด, +0.16%
ด้านประธานาธิบดีโดนัลด์ ทรัมป์แห่งสหรัฐเปิดเผยเมื่อวันศุกร์ว่า สหรัฐฯได้บรรลุข้อตกลงกับเม็กซิโกแล้ว เพื่อหลีกเลี่ยงการเก็บภาษีสินค้านำเข้าทั้งหมดจากเม็กซิโกในวันจันทร์ที่ 10 มิ.ย.นี้
ขณะที่ ปธน.ทรัมป์ระบุว่า เขาจะระงับการเก็บภาษีนำเข้าสินค้าทั้งหมดจากเม็กซิโก เนื่องจากทั้งสองประเทศสามารถบรรลุข้อตกลงกันได้เกี่ยวกับประเด็นผู้อพยพ
ทั้งนี้ เมื่อวันที่ 30 พ.ค.ที่ผ่านมา ปธน.ทรัมป์ ได้ประกาศเรียกเก็บภาษีต่อสินค้าทั้งหมดที่นำเข้าจากเม็กซิโกในอัตรา 5% โดยจะเริ่มมีผลบังคับใช้ตั้งแต่วันที่ 10 มิ.ย. และจะเพิ่มขึ้นทุกเดือนจนแตะระดับ 25% ในวันที่ 1 ต.ค. ถ้าเม็กซิโกไม่สามารถสกัดการหลั่งไหลของผู้อพยพผิดกฎหมายที่ข้ามพรมแดนเข้าสู่สหรัฐ